The Tulip

Tulip oli Londonisse planeeritud 305 m kõrgune vaatetorn. Selle ehitamine oleks pidanud algama 2020. aastal ja torn oleks pidanud kerkima aadressil 20 Bury Street (hoone 30 St Mary Axe kõrvale, mis on tuntud hüüdnimega Gherkin). Hoone rajamise pakkus välja Brasiilia miljardär Jacob Safra, kelle omanduses olevale Safra Groupile kuulub ka 30 St Mary Axe.

 Ajalugu 

Ehituse eest vastutas arhitektuuri- ja projekteerimisfirma Foster + Partners. Torni korrustele ei planeeritud kontoriruume, peamine eesmärk oli turismiatraktsioon. Tulip sai ehitusloa 2. aprillil 2019. Plaanikohaselt pidi algama ehitamine 2020. aastal ja torn valmima 2025. aastaks.

Planeeringu algatamise taotlus esitati City of Londoni planeerimisasutusele 2018. aasta 19. novembril. 2018. aasta detsembris läbi viidud küsitluse tulemused näitasid, et kaks kolmandikku Londoni elanikest arvasid, et Tulip on atraktiivne täiendus Londoni vaatamisväärsustele. Küsitlus viidi läbi 1011 Londoni elaniku seas.

Torni vastu võtsid sõna Historic England, Historic Royal Palaces ja Suur-Londoni Administratsioon.

Torni rajamise vastu oli ka Londoni linnapea Sadiq Khan ja 2019. aasta juulis anti teada planeeringu taotluse tagasilükkamisest.

2021. aasta oktoobris loodeti, et Michael Gove toetab hoone rajamist, kuid novembris keeldus ka tema kooskõlastuse andmisest.

Viited

Kategooria:Londoni ehitised